2009-06-08 Cento Sport – Alberton | Suid-Afrikaanse Stoei
2009-06-08 Cento Sport – Alberton
Julie 6, 2009 deur stoei
Warm gevegte in Bloemfontein
Alberton Stoei Klub het op 3 en 4 Junie vandeesmaand aan die Meesters en Presidente Suid-Afrikaanse Stoei Toernooi gaan deelneem waar hulle hulself baie goed van hul taak gekwyt het. Die standaard van die stoeiers wat daar deelgeneem het was deurgaans op 'n baie hoë standaard en die stoeiers moes alles uithaal om hulleself te laat geld.
Altesaam drie van die Alberton klublede het medaljes verower.
Chris Sutton en Elton Verburg het albei goud verwerf, terwyl Peet Bekker 'n silwer medalje gekry het.
Die afrigters, Adem Digovich en Hannes Verburg sê dat hulle baie trots is op die span se algehele prestasies en vertonings, en dat dit nou weer skouer aan die wiel is om voor te bery vir die groot SUPER 4 wat op die 25st Julie 2009 by die Alberton Stoei Klub aangebied word.
Hierdie is 'n paie prestige toernooi wat deur SASAR (Suid-Afrikaanse Stoei Afrigters Raad) gereël en aaggebied word.
Die hele land se stoeiers word in 4 spanne verdeel waar daar dan uitgestoei word tot daar ten einde laaste net een span as die wenner kan uittree.
Die program vir die dag skop af met 'n optog en 'n trompoppie vertoning om 9h00. Die amptelike openings seremonie volg om 9h30, en vanaf 10h00 is dit net stoeie gevegte vanuit die boonste rakke – totdat net een span seëvier.
Vir meer inligting kan die media beampte van die Alberton Stoei Klub, Philippa Moodie, gekontak word by 0832648045.
Voor: Leon Digovich (afrigter), Michael Traverns (Jnr), Edward Lessing, Jacques Kriel, Chris Sutton.
Agter: Peet Bekker, Michael Traverns (Snr), Lance Heckroodt, Arno van der Merwe, Elton Verburg, Adem Digovich (afrigter), Hannes Verburg (afrigter).